# veiledning til RAPPORTERING

## **Vedlegg 1 – Måltall, KomPetansetiltak (grunn-, videre- og etterutdanning)**

**Nummereringen i veiledningen tilsvarer numrene som vises i excel-skjemaet. Det er bare tall som skal skriver inn i skjemaet, ikke tekst.**

**Punkt 1.1 - 1.6**

* Kommunene skal rapportere måloppnåelse (antall ansatte) per utdanningstype
* Ansatte som har fullført utdanning i løpet av 2021
* Under utdanning, men ikke fullført i løpet av rapporteringsåret
* Samlet antall ansatte som var under utdanning i 2021, inkludert de som også fullførte i løpet av året (totaltall). Det blir automatisk kalkulert i skjemaet.
* Vi gjør oppmerksom på at "Samlet antall fullførte og under utdanning" ikke kan være lavere enn "fullført utdanning".
* Dersom det er stor økning/reduksjon i antall fullførte/under utdanning sammenlignet med tidligere år, forklarer Statsforvalteren årsaken til endringen i sin rapport.
* Mange kommuner rapporterer mye under kategorien «Annet». Dette gjør det komplisert å fylle ut excel-skjemaet. Det oppstår feil i beregningen i excel-skjemaet dersom nye rader blir lagt til, derfor - Ikke legg til nye rader! Redegjør heller i den skriftlige rapporten (word-skjema) som er vedlagt for det som går under «Annet» og/eller «uspesifisert».
* Statsforvalteren rapporter risikofaktorer ved kompetansetiltak hos kommunene (desentralisert utdanning, vanskelighet med å gi permisjon med lønn, vikarutgifter, fravær koster, forskjellige prioriteringer osv.) i skriftlig del av sin rapport.

## **Vedlegg 2 - Rapporteringsskjema årsverksutvikling 2022 og 2023**

Kommunene skal rapportere på **planlagt økning eller reduksjon av årsverk innen ulike utdanningsgrupper** (ifølge kommunens budsjett og økonomiplan). I skjemaet skal også oppgis **antall læreplasser for helsefagarbeidere**. Skjemaet er det samme som ble benyttet for rapportering på kompetanseløftet for noen år siden og bør være kjent for kommunene.

## **revisorkontroll og regnskap**

**Revisorkontroll**

Krav til revisorbekreftelse gjelder tilskudd over 200 000 kroner, når man ser alle delene av tilskuddet samlet (kompetanse, BPA og innovasjon). Dersom tilskuddsbeløpet til kommunen/søkeren samlet sett var mindre enn 200 000 kroner, er det ikke krav til revisorbekreftelse. Dersom innvilget tilskudd er høyere enn 200 000 kroner per år, mens forbruket er lavere enn 200 000 kroner per år, kan det leveres revisorbekreftelse for to år av gangen. For tilskuddsbeløp under 200 000 kroner, ber vi om at utskrift av (prosjekt)regnskapet for 2021 sendes sammen med rapporteringen.

**For tilskudd over 200 000 kroner** (utbetalt tilskudd sett samlet)

Regnskapet skal revideres av registrert revisor, statsautorisert revisor eller oppdragsansvarlig kommunerevisor (jf. § 11 i forskrift om revisjon i kommuner og fylkeskommuner) i samsvar med Den norske revisorforenings standard ISA 805 «Særlige hensyn ved revisjon av enkeltstående regnskapsoppstillinger og spesifikke elementer, kontoer eller poster i en regnskapsoppstilling». Tilskuddsmottaker må gi revisor en kopi av tilskuddsbrevet før revisorkontroll.

Informasjon om regelverket for kommunalt kompetanse- og innovasjonstilskudd er her: <https://www.helsedirektoratet.no/tilskudd/kommunalt-kompetanse-og-innovasjonstilskudd>

## **Vedlegg 3 – skriftlig rapport kompetanse, BPA 2021**

Dette er et word-skjema hvor kommuner og andre som har fått tilskudd fra kommunalt kompetanse- og innovasjonstilskudd skal gi sine vurderinger av kompetanseutvikling, måloppnåelse og nytteverdi for pasient/bruker.

**Når det gjelder rapportering på innovasjonsprosjekter, kan dettes gis i et tekstdokument og sendes sammen med overnevnte skjemaer.**

Gi en kort redegjørelse for fremdrift i prosjektet opp mot prosjektplanen. Dersom prosjektplanen ikke er fulgt, gi en beskrivelse av hva som har hindret fremdrift både når det gjelder aktivitet og bruk av økonomiske midler.

Dersom prosjektet er sluttført, gi en evaluering av hva prosjektet har gitt av effekt og gevinst i helse- og omsorgstjenesten, og hvilken betydning det har hatt/vil ha for praksis. Gi også gjerne en beskrivelse av om deres virksomhet har delt erfaringer med andre virksomheter eller har plan for dette.